Diari Oficial de la Generalitat Valenciana


Sumari del DOGV 5056, del 25-07-2005 (2005/8632)

RESOLUCIÓ de 18 de juliol de 2005, del rectorat de la Universitat de València, per la qual es convoquen concursos per a la provisió de places de professors associats amb plaça assistencial als centres sanitaris concertats amb la universitat per al curs 2005 . 2006. Convocatòria nº 4.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5056

Data del DOGV
:   25-07-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/8632


Data del document
:   18-07-2005

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * administració regional
    * personal sanitari
    * farmacèutic
    * metge

RESOLUCIÓ de 18 de juliol de 2005, del rectorat de la Universitat de València, per la qual es convoquen concursos per a la provisió de places de professors associats amb plaça assistencial als centres sanitaris concertats amb la universitat per al curs 2005 € 2006. Convocatòria nº 4. [2005/X8632]
  
La Universitat de València convoca concurs públic per a la provisió de les places de professors associats amb plaça assistencial als centres sanitaris concertats amb la Universitat de València per al curs 2005 € 2006 que es detallen en els annexos I i II, d'acord amb les bases següents:
  
1. Normes generals
  
El concurs es regirà pel que disposen la Llei Orgànica 6/2001, de 21 de desembre, d'Universitats (BOE de 24.12.01), - en endavant LOU?, el Reial Decret 1.558/1986, de 28 de juny, pel qual s'estableixen les bases generals del règim de concerts entre les Universitats i les Institucions Sanitàries, el Concert entre la Conselleria de Sanitat, la Diputació Provincial de València i la Universitat de València, per a la utilització de les institucions sanitàries en la investigació i la docència (DOGV de 30.4.97), el Decret 174/2002, de 15 d'octubre, del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari, els Estatuts de la Universitat de València i el Reglament de Selecció del Personal Docent i Investigador de la Universitat de València, juntament amb els criteris generals d'avaluació, aprovats per acord del Consell de Govern de data 27 de maig de 2003, així com per les bases d'aquesta convocatòria.
  
2.1 Requisits Generals
  
a. Tenir complerts divuit anys i no superar l'edat de jubilació.
  
b. No patir malaltia ni defecte físic o psíquic que impedesca l'acompliment de les funcions corresponents a les places convocades.
  
c. No haver estat separat mitjançant expedient disciplinari del servei de les administracions públiques, ni estar inhabilitat per a l'exercici de funcions públiques
  
d. Estar en possessió de la titulació superior corresponent.
  
e. Els títols acadèmics expedits pels països membres de la Unió Europea que no siguen Espanya hauran d'estar homologats o en el seu cas reconeguts per a l'exercici de la professió de professor d'universitat, d'acord amb l'ordre ministerial de 23 de gener de 1995, (BOE de 28 de gener).
  
f. En el cas d'haver obtingut a l'estranger la titulació exigida per a la plaça, caldrà posseir la corresponent homologació a Espanya, segons disposa el Reial Decret 285/2004, de 20 de febrer, (BOE de 4de març).
  
2.2. Requisits específics
  
2.2.1. Ocupar una plaça assistencial a l'hospital o centre de salut i al servei o unitat indicats en la descripció de les places. En cas de places ubicades a hospitals, els aspirants hauran d'ocupar plaça en sales d'hospitalització, quiròfans o urgències, en funció del perfil de la plaça.
  
2.2.2. Acreditar l'exercici, fora de l'àmbit universitari com a especialista de reconeguda competència, d'una activitat remunerada laboral, professional o en l'administració pública, per la qual capacite el títol acadèmic que posseïsca l'interessat, durant un període mínim de tres anys dins dels cinc anteriors a la seua contractació com a professor associat.
  
2.2.3. Encara que no és requisit per a participar en la convocatòria, no podran formalitzar contracte com a professor associat, els funcionaris dels cossos docents universitaris si romanen en situació de servei actiu, siga quina siga la Universitat en la qual presten els serveis, ni les persones que formen part de la Universitat de València com a membre de la comunitat universitària, amb les excepcions de l'art. 10.2 del Decret 174/2002, tret que opten per tenir únicament aquesta vinculació amb la Universitat de València.
  
2.2.4. Per presentar-se a les places amb requisit lingüístic, serà necessari el coneixement del valencià a nivell mitjà. Aquest coneixement es podrà acreditar aportant el certificat de coneixement o bé, realitzant una prova de nivell que el Servei de Política Lingüística organitzarà per a totes aquelles persones interessades que ho sol·liciten dins del mateix termini de presentació d'instàncies per a participar en el concurs i que caldrà efectuar-la abans de la publicació de la llista definitiva de admesos i exclosos. La convocatòria de la prova es farà pública a través del tauler d'anuncis i pàgina web del Servei de Política Lingüística .
  
(Servei de Política Lingüística C/ Menéndez Pelayo, 3-5ª, Valencia-46929 . E-mail: uxw@tb.gu)
  
Als efectes de la baremació dels coneixements de valencià i, si cal, del compliment del requisit lingüístic, s'aplicaran les equivalències establertes en l'acord del Consell de Govern 14 / 2004, de 27 de gener de 2004, que es pot consultar a la pàgina web del Servei de Recursos Humans (PDI) :
  
http://www.uv.es/~pdi/ConvPersLab\_V.htm
  
2.2.5. La concurrència dels requisits generals i específics haurà d'anar referida a una data anterior a la d'acabament del termini de presentació d'instàncies, llevat del que especialment s'ha previst per a l'acreditació del coneixement del valencià.
  
3. Presentació de sol·licituds
  
3.1. Termini de presentació: 10 dies hàbils des de la publicació d'aquesta convocatòria en el DOGV.
  
Es declara inhàbil el mes d'agost de 2005 a l'efecte del còmput de terminis per a la resolució de concursos de places docents convocats per aquesta Universitat (Resolució del rector data 23 de maig de 2005).
  
3.2. S'haurà d'utilitzar el model d'instància-currículum que s'inclou en l'Annex III d'aquesta convocatòria i que es podrà trobar en la següent adreça electrònica:
  
http://www.uv.es/~pdi/ConvPersLab\_V.htm
  
3.3. Les sol·licituds es podran presentar en qualsevol dels registres enumerats per l'article 38.4 de la Llei 30 / 1992, de 26 de novembre, de Règim Jurídic de les Administracions Públiques i del Procediment Administratiu Comú. No obstant això, es lliuraran preferentment, en les oficines de registre de la Universitat de València, ubicades en les secretaries dels centres respectius i obertes de dilluns a divendres. L'oficina del registre general de la Universitat de València, situada a l'avinguda Blasco Ibáñez, 13. es troba oberta al públic també de dilluns a divendres. Així doncs, la presentació de sol·licituds, el dissabte, s'haurà de realitzar necessàriament per algun dels altres mitjans prevists en l'article 38.4 de l'esmentada Llei.
  
D'acord amb l'esmentat precepte, no es tindrà en compte la data de presentació als Registres d'altres universitats distintes de la convocant.
  
Les instàncies presentades a les oficines de correus hauran de complir el procediment establert en l'article 205.3 del Reglament del Serveis de Correus: les instàncies seran presentades en sobre obert perquè l'empleat estampe en elles el segell de dates. Haurà de figurar amb claredat el nom de l'oficina i la data.
  
3.4. Juntament amb la instància-currículum serà presentada la documentació següent:
  
- Fotocòpia del DNI o passaport.
  
- Fotocòpia del títol acadèmic o resguard d'haver abonat els drets d'expedició. En cas de titulacions estrangeres, caldrà acreditar l'homologació corresponent del Ministeri d'Educació i Ciència. En cas de titulacions expedides a la Unió Europea, s'acreditarà igualment l'homologació o es presentarà la credencial del reconeixement del títol per a exercir la professió de professor d'universitat.
  
- Fotocòpia de la documentació acreditativa dels requisits i dels mèrits al·legats.
  
Les persones que opten a més d'una plaça hauran de presentar una sol·licitud independent per a cada una d'elles, acompanyada de la documentació complementària.
  
4. Comissions de Selecció
  
4.1. Les comissions de selecció, d'acord amb el que disposa l'article 17 del Reglament de Selecció del Personal Docent i Investigador de la Universitat de València estarà formada per cinc membres, amb veu i vot, i llurs suplents, funcionaris dels cossos docents universitaris, contractats doctors o, si escau, col·laboradors i tindran la composició següent:
  
a) Tres membres i llurs suplents seran designats pel rector entre una proposta de sis noms formulada per la junta de centre, aquests membres actuaran en tots els concursos que haja de resoldre la comissió durant un curs acadèmic.
  
b) Per a cada concurs, els altres dos membres i llurs suplents els designarà el consell de departament a què està adscrita l'àrea de coneixement a què correspon la plaça entre els professors d'aquesta.
  
En cap cas no poden formar part d'una comissió més de dos membres dels mateix departament o de la mateixa àrea de coneixement. Per tal de fer efectiva aquesta darrera norma, quan es tracte de seleccionar personal dels departaments d'algun dels tres membres designats a proposta de la junta de centre, actuaran els seus suplents.
  
4.2. Els membres de les comissions han de pertànyer al professorat funcionari o contractat d'igual o superior categoria a la plaça que s'ha de cobrir. El president serà sempre el funcionari de major categoria i antiguitat en el cos docent. Com a secretari actuarà el de menor categoria i antiguitat entre els designats a proposta de la junta de centre.
  
4.3. Formarà part de la comissió del centre, amb veu i sense vot, un funcionari dels cossos docents universitaris, contractat doctor, o si escau col·laborador, amb els requisits exigits per a formar part de la comissió, a proposta de les organitzacions sindicals amb presència en la Mesa Negociadora, que haurà de ser convocat en les mateixes condicions que la resta de membres.
  
4.4. En el cas d'unitats docents adscrites a altre centre o de seccions departamentals que integren a tot el professorat d'un àrea de coneixement, la selecció del professorat d'aquesta àrea correspondrà a la comissió de selecció del centre on radique la unitat o secció departamental.
  
4.5. La composició nominal concreta de cadascuna de les comissions es farà pública al tauler d'anuncis del Centre al que pertany la comissió de selecció. La informació es mantindrà exposada mentre es resol el concurs i durant el termini de presentació de recursos.
  
5. Barems
  
Els barems, aprovats per les Juntes de Facultat o Escola, s'ajustaran als criteris generals d'avaluació aprovats pel Consell de Govern que s'inclouen en l'Annex IV d'aquesta convocatòria, i es mantindran exposats al tauler d'anuncis dels centres als que es trobe adscrita la comissió de selecció fins que es resolga el concurs i finalitze el termini per a la presentació de recursos.
  
6. Procediment de selecció.
  
6.1 Llistes provisional i definitiva d'admesos i exclosos.
  
6.1.1- En el termini màxim de deu dies després d'acabar el termini de presentació d'instàncies, la comissió haurà de publicar al tauler d'anuncis del centre la relació provisional d'admesos i exclosos i concedir un termini de deu dies per a la presentació de reclamacions. L'inici d'aquest termini en cap cas no es podrà comptar fins a deu dies desprès de l'acabament del termini de presentació de sol·licituds. El termini per presentar reclamacions servirà alhora per a la correcció dels defectes que hagen motivat l'exclusió o per completar la documentació en els casos que es considere insuficient l'acreditació d'algun requisit.
  
6.1.2. La comissió resoldrà les reclamacions que es presenten, adreçades al president, en el termini de deu dies des de l'acabament del termini per a la presentació de reclamacions i publicarà la llista definitiva. Contra l'acord que aprove la llista definitiva d'admesos i exclosos, que es publicarà al tauler d'anuncis del centre on es trobe adscrita la comissió de selecció, es podrà interposar un recurs d'alçada davant el rector en el termini d'un mes.
  
6.1.3. Les comissions podran començar el treball de valoració sense haver d'esperar que s'esgote el termini per presentar reclamacions contra la llista provisional d'admesos, la qual cosa permet que es publique de manera simultània l'acord d'aprovació de la llista definitiva d'admesos i exclosos i la proposta de contractació.
  
6.2. Valoració dels mèrits
  
6.2.1. La valoració dels mèrits al·legats i acreditats pels concursants, consistirà exclusivament en l'aplicació dels barems.
  
6.2.2. Si la comissió de contractació estimés que algun mèrit no s'ha acreditat o està insuficientment documentat, notificarà al concursant que disposa d'un termini de deu dies per presentar la documentació justificativa. Si transcorregut aquest termini la documentació presentada és insuficient, no es puntuarà el mèrit.
  
Aquest termini no permet en cap cas adduir i documentar mèrits que no hagen estat esmentats a les instàncies currículum.
  
6.2.3. Per a facilitar l'apreciació de l'adequació dels mèrits del concursants a les necessitats de la Universitat, les comissions de selecció podran demanar un informe motivat sobre els mèrits dels candidats presentats a les places convocades que els departaments hauran d'emetre en el termini màxim de deu dies. Així mateix i amb l'esmentada finalitat, podran acordar la celebració d'una entrevista amb els candidats. L'entrevista i l'informe seran elements de judici per a l'aplicació del barem per la comissió de selecció; en cap cas no seran un apartat puntuable dins del barem.
  
6.3. Resolució del concurs:
  
6.3.1. La proposta de provisió de la plaça es publicarà al tauler d'anuncis del centre al que es trobe adscrita la comissió de selecció en el termini màxim d'un mes, comptador des de l'endemà a l'acabament del termini de presentació d'instàncies. Aquesta publicació substituirà la notificació personal a les persones interessades i tindrà els mateixos efectes, d'acord amb el que disposa l'article 59.5 b) de la Llei 30/92, de 26 de novembre.
  
La proposta de contractació i les puntuacions obtingudes pels concursants en cada apartat general i en cada subapartat del barem romandran exposades al tauler d'anuncis del centre durant el termini establert per a la interposició dels recursos.
  
6.3.2. Contra la proposta de la Comissió es podrà interposar recurs d'alçada davant el Rector, en el termini d'un mes comptador des de l'endemà de la publicació de la proposta.
  
7. Signatura del contracte.
  
7.1. Els aspirants seleccionats per a la provisió de places de professors associats que ocupen un lloc de treball en el sector públic o privat, abans de la signatura del contracte hauran de verificar en el Departament a què pertanya la plaça convocada a concurs, la jornada i l'horari de treball que els correspon, conforme al POD del Departament. La contractació serà condicionada a l'autorització de compatibilitat i a l'estricte acompliment de l'horari en ambdós llocs.
  
7.2. La signatura del contracte per part de la persona seleccionada s'haurà de produir abans de cinc dies hàbils, comptadors des del següent a la recepció de la notificació que a aquests efectes practicarà el Servei de Recursos Humans (PDI).
  
7.3. Quan, per causa no imputable a l'administració, no es produisca la signatura del contracte pel candidat més valorat per la comissió de selecció en els terminis establerts en l'apartat anterior, o el candidat proposat renuncie a la plaça o trie un altre contracte incompatible, es contractarà al candidat següent per ordre de puntuació, sempre que l'interessat arribe a la puntuació mínima que, si és el cas, siga exigida pel barem. Si cap concursant arriba a la puntuació mínima, es podrà convocar un nou concurs per a proveir la plaça.
  
7.4. No obstant el que s'ha establert als paràgrafs anteriors amb caràcter extraordinari el rectorat, a petició de la persona interessada, podrà ampliar el termini de signatura del contracte quan per motius de força major o cas fortuït, siga impossible o extraordinàriament dificultós al candidat la incorporació a la universitat en els terminis establerts, prèvia ponderació motivada dels interessos públics i el contingut de les al·legacions de la persona interessada.
  
8. Protecció de dades personals
  
Les dades personals que els concursants subministren mitjançant les instàncies s'incorporaran al fitxer automatitzat de concursos del Servei de Recursos Humans (PDI), sota la responsabilitat de la Secretaria General de la Universitat de València, per a la gestió de les convocatòries per a proveir places de personal docent contractat i la gestió de recursos administratius contra les propostes de provisió d'aquestes places.
  
Les dades de caràcter personal seran tractades d'acord amb les previsions del Reial Decret 994/1999, d'11 de juny, en el qual es regulen les mesures de seguretat dels fitxers automatitzats que continguen dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació. Els drets d'accés, de rectificació, de cancel·lació i d'oposició podran exercitar-se davant el Servei de Recursos Humans (PDI) de la Universitat de València. (av. Blasco Ibáñez, 13 46884-València)
  
9. Recursos
  
Contra aquesta convocatòria, que exhaureix la via administrativa, les persones interessades podran interposar el recurs potestatiu de reposició davant el rector, en el termini d'un mes, o bé directament el recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos. Ambdós terminis es computaran des de l'endemà de la publicació de la convocatòria en el Diari Oficial de la Generalitat Valenciana,
  
València, 18 de juliol de 2005.- El rector, p.d., el vicerector de Professorat (Resolució de 17 d'abril de 2003, DOGV de 05.05.2003): José María Goerlich Peset.
  
ANNEX I
  
PLACES
  
ESCOLA UNIVERSITÀRIA DE FISIOTERÀPIA
  
Departament: Fisioteràpia
  
Àrea: Fisioteràpia
  
Hospital Clínic Universitari.
  
- Plaça nº: 5034
  
Categoria: 1 associat assistencial
  
Dedicació: T.P.
  
Perfil: "Fisioteràpia Especial (I)".
  
ESCOLA UNIVERSITÀRIA D'INFERMERIA
  
Departament: Infermeria
  
Àrea: Infermeria
  
C.S. Alaquàs.
  
- Plaça nº: 2802
  
Categoria: 1 associat assistencial
  
Dedicació: T.P.
  
Perfil: "Salut Pública i Infermeria Comunitària".
  
C.S. El Puig.
  
- Plaça nº: 2801
  
Categoria: 1 associat assistencial
  
Dedicació: T.P.
  
Perfil: "Salut Pública i Infermeria Comunitària".
  
C.S. Manises.
  
- Plaça nº: 2806
  
Categoria: 1 associat assistencial
  
Dedicació: T.P.
  
Perfil: "Salut Pública i Infermeria Comunitària".
  
C.S. Xàtiva
  
- Plaça nº: 742
  
Categoria: 1 associat assistencial
  
Dedicació: T.P.
  
Perfil: "Salut Pública i Infermeria Comunitària".
  
C.S.P. Alzira.
  
- Plaça nº: 2799
  
Categoria: 1 associat assistencial
  
Dedicació: T.P.
  
Perfil: "Salut Pública i Infermeria Comunitària".
  
C.S.P. Manises.
  
- Plaça nº: 2807
  
Categoria: 1 associat assistencial
  
Dedicació: T.P.
  
Perfil: "Salut Pública i Infermeria Comunitària".
  
C.S.P. Torrent.
  
- Plaça nº: 752
  
Categoria: 1 associat assistencial
  
Dedicació: T.P.
  
Perfil: "Salut Pública i Infermeria Comunitària".
  
C.S.P. València.
  
- Plaça nº: 2653
  
Categoria: 1 associat assistencial
  
Dedicació: T.P.
  
Perfil: "Salut Pública i Infermeria Comunitària".
  
Localització: Unitat Programes de Salut.
  
- Plaça nº: 4055
  
Categoria: 1 associat assistencial
  
Dedicació: T.P.
  
Perfil: "Salut Pública i Infermeria Comunitària".
  
Localització: Laboratori de Salut Pública.
  
Hospital Doctor Moliner.
  
- Plaça nº: 4054
  
Categoria: 1 associat assistencial
  
Dedicació: T.P.
  
Perfil: "Infermeria Geriàtrica".
  
Localització: Unitat Hospitalització Geriàtrica.
  
FACULTAT DE FARMÀCIA
  
Departament: Bioquímica i Biologia Molecular
  
Àrea: Bioquímica i Biologia Molecular
  
Hospital Universitari "La Fe".
  
- Plaça nº: 4927
  
Categoria: 1 associat assistencial
  
Dedicació: T.P.
  
Localització: Farmàcia Hospitalària.
  
Departament: Farmàcia i Tecnologia Farmacèutica
  
Àrea: Farmàcia i Tecnologia Farmecèutica
  
Hospital General Universitari.
  
- Plaça nº: 2820
  
Categoria: 1 associat assistencial
  
Dedicació: T.P.
  
Localització: Farmàcia Hospitalària.
  
Departament: Farmacologia
  
Àrea: Farmacologia
  
Hospital Arnau de Vilanova.
  
- Plaça nº: 2823
  
Categoria: 1 associat assistencial
  
Dedicació: T.P.
  
Localització: Farmàcia Hospitalària.
  
FACULTAT DE MEDICINA I ODONTOLOGIA
  
Departament: Cirurgia
  
Àrea: Cirurgia
  
Hospital General Universitari.
  
- Plaça nº: 232
  
Categoria: 1 associat assistencial
  
Dedicació: T.P.
  
Perfil: "Traumatologia i Cirurgia Ortopèdica".
  
Localització: Servei de Traumatologia i Ortopèdia.
  
- Plaça nº: 236
  
Categoria: 1 associat assistencial
  
Dedicació: T.P.
  
Perfil: "Traumatologia i Cirurgia Ortopèdica".
  
Localització: Servei de Traumatologia i Ortopèdia.
  
- Plaça nº: 240
  
Categoria: 1 associat assistencial
  
Dedicació: T.P.
  
Perfil: "Traumatologia i Cirurgia Ortopèdica".
  
Localització: Servei de Traumatologia i Ortopèdia.
  
- Plaça nº: 270
  
Categoria: 1 associat assistencial
  
Dedicació: T.P.
  
Perfil: "Cirurgia Toràcica".
  
Localització: Servei de Cirurgia Toràcica.
  
Hospital Universitari "La Fe".
  
- Plaça nº: 249
  
Categoria: 1 associat assistencial
  
Dedicació: T.P.
  
Perfil: "Cirurgia General i Aparell Digestiu".
  
Localització: Servei de Cirurgia General i Digestiva.
  
Àrea: Otorrinolaringologia
  
Hospital Universitari "La Fe".
  
- Plaça nº: 2492
  
Categoria: 1 associat assistencial
  
Dedicació: T.P.
  
Localització: Servei de Otorrinolaringologia.
  
Departament: Medicina
  
Àrea: Medicina
  
Hospital Clínic Universitari.
  
- Plaça nº: 1990
  
Categoria: 1 associat assistencial
  
Dedicació: T.P.
  
Perfil: "Nefrologia".
  
Localització: Servei de Nefrologia.
  
- Plaç
  
 nº: 1991
  
Categoria: 1 associat assistencial
  
Dedicació: T.P.
  
Perfil: "Cardiologia".
  
Localització: Servei de Cardiologia.
  
Hospital General Universitari.
  
- Plaça nº: 1386
  
Categoria: 1 associat assistencial
  
Dedicació: T.P.
  
Perfil: "Medicina Interna".
  
Localització: Servei de Medicina Interna.
  
- Plaça nº: 2500
  
Categoria: 1 associat assistencial
  
Dedicació: T.P.
  
Perfil: "Endocrinologia i Nutrició".
  
Hospital Universitari "Doctor Peset".
  
- Plaça nº: 1428
  
Categoria: 1 associat assistencial
  
Dedicació: T.P.
  
Perfil: "Cardiologia".
  
Localització: Servei de Cardiologia.
  
Àrea: Psiquiatria
  
Hospital General Universitari.
  
- Plaça nº: 1703
  
Categoria: 1 associat assistencial
  
Dedicació: T.P.
  
Localització: Servei de Psiquiatria.
  
Departament: Pediatria, Obstetrícia i Ginecologia
  
Àrea: Obstetrícia i Ginecologia
  
Hospital Clínic Universitari.
  
- Plaça nº: 2360
  
Categoria: 1 associat assistencial
  
Dedicació: T.P.
  
Localització: Servei d'Obstetrícia i Ginecologia.
  
Hospital General Universitari.
  
- Plaça nº: 1534
  
Categoria: 1 associat assistencial
  
Dedicació: T.P.
  
Localització: Servei d'Obstetrícia i Ginecologia.
  
Àrea: Pediatria
  
Hospital Clínic Universitari.
  
- Plaça nº: 2251
  
Categoria: 1 associat assistencial
  
Dedicació: T.P.
  
Localització: Servei de Pediatria.
  
Hospital General Universitari.
  
- Plaça nº: 1601
  
Categoria: 1 associat assistencial
  
Dedicació: T.P.
  
Localització: Servei de Pediatria.
  
ANNEX II
  
CARACTERÍSTIQUES DE LA CONTRACTACIÓ
  
Tipus de Contracte: Laboral Temporal.
  
Protocol d'actuació docent dels associats de Ciències de la Salut: Tret dels casos en què els departaments assignen expressament tasques docents teòriques o de seminaris, l'actuació docent del professorat associat de Ciències de la Salut ha d'anar encaminada a l'aprenentatge clínic dels estudiants.
  
Per arribar a aquests objectius, i dins les planificacions docents específiques elaborades pels departaments, els professors associats de Ciències de la Salut haurien de procurar:
  
- donar a conèixer a l'estudiant el conjunt d'activitats i tècniques que habitualment es desenvolupen en la unitat;
  
- permetre als estudiants acompanyar-los en una part substancial de la seua activitat assistencial, tutoritzant el seu aprenentatge, donant-los les explicacions adients i permetent-los, si escau, dur a terme tasques senzilles compatibles amb el seu nivell formatiu;
  
- possibilitar als estudiants la participació en les sessions i altres activitats científiques que es desenvolupen en la unitat;
  
- mostrar-los, advertint-los prèviament de la seua confidencialitat, històries clíniques o qualsevol altra documentació que puga ser d'interès en l'aprenentatge clínic;
  
- indicar-los lectures que puguen complementar la seua formació.
  
Els professors associats hauran de possibilitar que els estudiants estiguen presents al servei o a la unitat corresponent durant tota la jornada. Aquesta presència l'organitzarà cada professor, de manera que quede garantida la presència directa de l'estudiant sota la seua supervisió en les seues tasques assistencials durant les hores requerides pel pla d'estudis vigent conforme a la planificació docent aprovada pel Departament i amb els límits establerts a l'acord de dedicació del professorat associat de Ciències de la Salut aprovat per Mesa Negociadora el 8 de juliol de 2005 i ratificat pel Consell de Govern el 18 de juliol de 2005. Quant a la resta d'hores de presència dels estudiants a la unitat, el professor podrà disposar activitats complementàries.
  
Els professors associats participaran en l'avaluació dels estudiants en els termes establerts pels Departaments i la normativa acadèmica general.
  
Règim de dedicació: d'acord amb l'art. 4, base 13a, 2.c] Reial Decret 1558/1986, de 28 de juny, pel qual s'estableixen les bases generals del règim de concerts entre les universitats i les institucions sanitàries, els professors associats assistencials de ciències de la salut desenvoluparan ?el conjunt de les seues activitats docents i assistencials en una mateixa jornada. La dedicació horària de tal personal serà la següent:
  
a) Fins a un màxim de tres hores setmanals exclusivament docents, si tinguera encomanada aquesta activitat durant el període lectiu.
  
b) Fins a un màxim de tres hores setmanals de tutoria o assistència a l'alumnat, durant el període lectiu.
  
c) La resta de les hores de la jornada setmanal legalment establida es dedicarà a l'activitat assistencial, en la que quedaran incloses les hores de docència pràctica; aquesta implicarà la responsabilitat directa del professor en l'aprenentatge clínic dels alumnes que li siguen assignats?.
  
Quant a la distribució de les hores lectives derivades d'aquest precepte, entre els docents i els docents-assistencials, conforme a la disposició transitòria 5a del Decret 174/2002, de la Generalitat Valenciana, ?el consell de govern de la universitat fixarà les obligacions lectives d'estos professors?. En el cas que, d'acord amb la planificació docent dels Departaments aprovada pel Consell de Govern, el professor només haja de desenvolupar docència assistencial, s'aplicarà per a determinar la seua dedicació el protocol annex i l'acord de la Mesa Negociadora de la Universitat de València de 8 de juliol de 2005, ratificat pel Consell de Govern de 18 de juliol de 2005.
  
Retribucions integres anuals: 3.060,53 euros. Quant a l'abonament de pagues extraordinàries s'aplicarà el que disposa l'article 7.2 de la Llei 53/1984, de 26 de desembre d'incompatibilitats del Personal al Servei de les Administracions Públiques.
  
ANNEX IV
  
CRITERIS GENERALS D'AVALUACIÓ PER A PLACES DE
  
PROFESSOR ASSOCIAT DEL CONCERT ENTRE LA UNIVERSITAT DE VALÈNCIA I LES INSTITUCIONS SANITÀRIES
  
1. Expedient acadèmic (màxim 10 punts):
  
- Nota mitjana (exceptuant les assignatures següents: FEN, Deontologia, Idioma i Educació Física) aprovat = 1 punt, notable = 2, excel·lent = 3, matrícula d'honor = 4
  
- Grau de llicenciatura = 1 punt. Premi Extraordinari = 2 punts
  
- Cursos de Doctorat = 4 cursos o 32 crèdits = 1 punt
  
- Grau de Doctor = 2 punts. Cum laude = 4. Premi extraordinari = 6 punts
  
Per a Diplomats: cursos de formació de postgrau en centres de la Universitat o amb capacitat docent reconeguda: fins a 7 punts. Premi extraordinari = 2 punts
  
2. Tasca assistencial (màxim 20 punts):
  
- Fins a un 1,25 punts per any de tasca assistencial en l'especialitat corresponent al perfil de la plaça a què es concursa, fins a un màxim de 10 anys.
  
- A la puntuació obtinguda se li aplicarà un factor 1,5 si la tasca ha estat com a cap de secció i 2 com a cap de servei.
  
Per a Diplomats: Fins a 2 punts per any fins a un màxim de 10 anys.
  
La comissió de selecció podrà sol·licitar un informe motivat a les institucions sanitàries per tal d'avaluar la tasca assistencial dels candidats.
  
3. Experiència docent (màxim 10 punts):
  
Fins un punt per any com a professor associat o fins a 0,9 punts per any com a col·laborador docent, certificat pel departament universitari corresponent. L'experiència docent dels candidats que hagen sigut associats o col·laboradors s'avaluarà d'acord amb l'informe emès pel departament.
  
4. Investigació (màxim 55 punts):
  
- Articles en revista o capítols de llibre: fins a 4 punts per treball.
  
- Llibres amb ISBN com autor únic o editor: fins a 8 punts per cadascun.
  
- Ponències i comunicacions a congressos: fins a 0,1 punts per cadascun, amb un màxim de 8 punts.
  
- Projectes d'investigació de finançament públic: investigador principal = 2 punts per projecte. Membre de l'equip d'investigació = 1 punt per projecte.
  
- director de tesi doctoral = 2 punts per cadascuna. director de tesina de llicenciatura: 1 punt per cadascuna.
  
- Altres treballs d'investigació = fins 8 punts.
  
5. Coneixement de la llengua (màxim 5 punts):
  
Seguint els criteris de la Universitat, fins a 5 punts.